stanford-oval/wikipedia huggingface dataset:
אלישע (סדרת טלוויזיה)

| --- | --- |

 שיר הנושא:  מילים: אופיר לובל, לחן: אלישע בנאי
 סוגה:  קומדיית מצבים 
 יוצרים:  שחר אינבינדר, אסף כץ, אסף בייזר, יובל סמו, יואב גרוס
 כותבים:  אסף בייזר, אלעד חן, שחר אינבינדר
 בימוי:  אופיר לובל 
 שחקנים:  יובל סמו, עלמה זק, רבקה מיכאלי, נאור חבאני, אודי כגן, עפר שכטר, ליאת הר לב, יעל טל, גיא לואל, מל מלכה, בר סביר, שחף יעקובוביץ', רביד רונן, גלי ארוטשס, מלי לוי
 ארץ מקור:  ישראל 
 שפות:  עברית 
 מספר עונות:  5
 מספר פרקים:  110
 הפקה
 מפיק:  יואב גרוס
 חברת הפקה:  ערוץ הילדים, יואב גרוס הפקות
 עורכים:  יואב גרוס
 מוזיקה:  אלישע בנאי, ארקדי דוכין 
 אורך פרק:  25 דקות
 שידור
 רשת שידור:  ערוץ הילדים BIGI ערוץ FOMO HOT באזז
 תקופת שידור מקורית:  11 באוקטובר 2015 – 22 במאי 2019
 קישורים חיצוניים
 דף התוכנית ב-IMDb
 
אֱלִישָׁע (שם הסדרה נהגה במלעיל) היא קומדיית מצבים ישראלית בכיכובו של יובל סמו, המתרחשת בבית הספר "הרצל" בפתח תקווה, והיא שודרה החל מ־11 באוקטובר 2015 בערוץ הילדים עד 20 במאי 2019. החל מ-22 במאי 2019 משודרת הסדרה בערוץ FOMO ובערוץ HOT באזז.
הסדרה זכתה בפרס האקדמיה הישראלית לטלוויזיה לשנת 2015 בקטגוריית "הסדרה הקומית לילדים ונוער הטובה ביותר" ובשנת 2016 זכתה בטקס נבחרי הילדים בקטגוריית "סיטקום השנה".
שתי העונות הראשונות שודרו גם ללקוחות yes החל מהעונה השלישית הפכה הסדרה לבלעדית ללקוחות HOT. בעקבות סיום השידורים בערוץ הילדים ב-yes ו-HOT בשנים 2017–2018 (בהתאמה), נפתחה הסדרה עבור רשתות פרטנר TV וסלקום TV. עם סיום שידורי ערוץ הילדים ב־HOT ב־1 בינואר 2018 הסדרה שודרה בלעדית ללקוחות סלקום TV ופרטנר TV בערוץ 66, אולם עונות 1-4 עדיין זמינות ב־VOD של HOT. בשנת 2018 שודרה הסדרה בימי שבת בערוץ עשר עד שלימים התאחד עם ערוץ 13 של רשת.
העונה השלישית עלתה לשידור ב־15 בינואר 2017 והסתיימה ב־27 בפברואר 2017. העונה הרביעית, אשר צולמה במקביל לשלישית, עלתה לשידור ב־22 באוקטובר 2017 והסתיימה ב־4 בדצמבר באותה שנה. בעונה זו משתתפים בתפקידי אורח גם מגי אזרזר, מריאנו אידלמן, גבי עמרני, אלון נוימן, ירון ברלד, אסף הראל עידן גיל, בת ציון רוזינסקי ויובל סגל. לסדרה צולמה עונה חמישית ובהן באו להופיע בתפקידי אורח: רועי בר נתן, ערן זרחוביץ', ירדן ג'רבי, סטטיק ובן אל תבורי, גלעד אבנת ועוד. העונה החמישית משודרת בערוץ HOT באזז ומשודרת בלעדית ללקוחות HOT. כיום עונות 1-4 זמינות ב-VOD של yes ו-סלקום TV. עונות 1-4 זמינות ב-VOD של HOT והעונה החמישית משודרת ב-HOT באזז.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 20 | 20 | 11 באוקטובר 2015 | 11 בנובמבר 2015 |
|  | 2 | 20 | 20 | 7 בפברואר 2016 | 9 במרץ 2016 |
|  | 3 | 20 | 20 | 15 בינואר 2017 | 27 בפברואר 2017 |
|  | 4 | 20 | 20 | 22 באוקטובר 2017 | 4 בדצמבר 2017 |
|  | 5 | 30 | 30 | 1 באפריל 2019 | 22 במאי 2019 |
עלילה

אלישע קיז (לשעבר קיזלובסקי) הוא גבר מובטל, כבן 40. שנתיים לאחר פטירת סבו התגלתה במשרדו של עורך הדין "זכאי הגדול" המכונה "נבלה" צוואה מצולמת ובה סבו מוריש לו 10 מיליון שקלים, בתנאי אחד: עליו לחזור ללמוד בכיתה ו' בבית הספר "הרצל", אשר סולק ממנו בעת שלמד בכיתה ו' ובסוף שנת הלימודים עליו להציג בפני עורך הדין זכאי תעודה לפיה סיים כיתה ו'. אם לא יסיים את כיתה ו', כספי הירושה יועברו לעורך הדין זכאי.
על מנת לקבל את הירושה חוזר אלישע לכיתה ו' בבית־הספר "הרצל" בו למד בילדותו, ומתחיל בלימודיו אצל המורה שני קלצ'ינסקי (מלי לוי), חברת ילדותו אשר סולק בעת שלמד עימה בבית ספר. בית הספר מנוהל כעת על ידי המנהלת החדשה אלה (עלמה זק) וסגניתה הוותיקה ציפי (רבקה מיכאלי) אשר נוטרת לאלישע טינה על ששחרר טפיר בבית הספר כשהיה ילד.
במהלך הלימודים מכיר אלישע מספר חברים הלומדים בכיתתו, ובהם שון, רומי סופרסטאר, עדי, תמר (בעונות 1–2), עמית, ונגה (בעונה 3–4) ויונתן (עונה 5), זכאי הקטן, הבן של זכאי הגדול (עונות 1–5) ולירון זכאי, אחותו של זכאי הקטן והבת של זכאי הגדול (עונה 5). בדרך הוא עובר משימות קשות ומצחיקות על מנת לסיים את כיתה ו' בשלום ולקבל את עשרת מיליון השקלים.
בפרק האחרון של העונה השנייה אלישע נכשל במבחן בתושב"ע וחושב שהפסיד את הירושה אך מגלה שהוא יכול להתחיל פעם נוספת את כיתה ו'.
בתחילת העונה החמישית מקבל את הירושה החלקית אך מבזבז אותה בתוך חודשיים. עורך הדין זכאי ואלישע מגלים על עוד עשרה מיליון שקלים שסבו של אלישע שמר עבורו. אלישע צריך ללמוד בכיתה ו' כדי לזכות בשבעה מיליון שקלים (את השאר שמר סבו כדי לשחרר את אלישע מהכלא על פי דבריו).
דמויות > משפחת קיזלובסקי

סבא קיזלובסקי (יוסי סגל): סבו של אלישע אשר לפני מותו הוריש לו עשרה מיליון שקלים בתנאי אחד שיחזור לסיים את כיתה ו' בבית–ספר "הרצל". בעונה השנייה הרוח שלו עלתה ודיברה עם אלישע, סבא שלו אמר לו שבעצם הוא מדבר איתו מראליטי של "האח הגדול" אבל של אנשים "מתים". מתגלה שיש לו נכד נוסף שגר בשוודיה בשם יורגן. לא מתגעגע לאשתו (סבתא של אלישע) בעונה החמישית לאחר שאלישע איבד את כל כספו סיפר ששמר לאלישע עוד כסף בתנאי שיעבור שוב את כיתה ו'.
יורגן קיזלובסקי (אסי כהן) (עונות 3–4): בן דמותו של אלישע משוודיה. מתגלה כדודן רחוק של אלישע. נשאר בארץ מכיוון שנרדם ופספס את הטיסה לשוודיה ונשאר חסר כל.
רבקה קיזלובסקי (עפרה ויינגרטן) (אורחת בעונות 1–2): אמו של אלישע, אשתו של מוריס, כל הזמן אומרת לאלישע "למה אתה לא יכול להיות כמו זוריק"!? (שלמד עם אלישע ושני בעבר). הופיעה בפרקים "שורשים" ו"יום הורים".
מוריס קיזלובסקי (מוני מושונוב) (אורח בעונות 3 ו־5): אביו של אלישע ובעלה של רבקה. מובטל בלי עבודה ומשחק כל יום שש בש בשכונה. מוריס מגיע לבית הספר במסגרת "יום ההורה". אלישע הנבוך מנוכחתו, עשה הכל כדי להסתיר את זהותו האמיתית של אביו. הופיע בפרק "יום ההורה" ובסוף הפרק כולם גילו שמוריס שיקר, בעונה החמישית הוא יוצא עם מישהי חדשה, שבהמשך הפרק מתברר שהיא ציפי. בעקבות כך אלישע מנסה להפריד ביניהם, כי צוחקים עליו.
דמויות > חברי ילדות של אלישע וחבריו לספסל הלימודים המקורי

שלומי חדידה (דודו גולן) (עונה 3): חבר ילדות של אלישע ובני בלנגה.
בני בלנגה (עמי סמולרצ'יק) (עונה 3): חבר ילדות של אלישע ושלומי חדידה.
זוהר מליקה (מריאנו אידלמן) (עונה 4): חבר ילדות של אלישע. לכאורה היה הישראלי הראשון בברצלונה, אך בסוף מתברר שהוא בכלל כובס של הקבוצה. הופיע בפרק 65.
דפי קדאפי (דפנה קדוש) (מגי אזרזר) (עונה 4): כוכבת ראליטי שמגיעה לביקור מיוחד בבית הספר. שמסתבר לאחר מכן, שהיא הייתה בכיתה ו'3 עם שני ואלישע והיה לה סיפור לא גמור עימם, ובאה כדי להשפיל את אלישע, אך לא הצליחה. הופיעה בפרק 73.
זוריק סימן טוב (רועי אדר) (עונה 2): אבא לילד הלומד עם אלישע ותלמיד לפני 20 שנה עם אלישע ושני כאשר הם היו בכיתה ו'. הוא כביכול שוויצר ובן אדם טוב. רבקה (אמו של אלישע) אוהבת את זוריק ואומרת כל הזמן לאלישע "למה אתה לא יכול להיות כמו זוריק" ואלישע מתעצבן ומגלה את הכישרון שלו בפיפ"א ומגלה את החולשה של זוריק שהוא לא יודע להפסיד בכבוד ושאם הוא מפסיד הוא מתנהג בצורה ילדותית ובכיינית ואכן לאחר זוריק מפסיד הוא בוכה ובורח בבושת פנים תוך כדי שהוא מדבר עם אמו ילדותית ובכיינית בטלפון.
מיכאל מדמון (אלון נוימן) (עונה 4): בוגר בית הספר הרצל. נמצא בעיתון 50 העשירים. אלה הזמינה אותו לפגישה. הופיע בפרק 68.
דמויות > הרעים

אלון בסון (קאי פקר) (עונות 1 ו־3): הבריון של בית הספר. הוא לומד עם כל בני הדודים והאחים שלו באותו בית ספר. בעונה הראשונה הופיע בפרקים 16 ו-17 ובעונה השלישית הופיע בפרק 49.
כרם מהרל (יובל דה לאו) (עונה 5): יושבת ראש כנופיה של בית הספר, הלומדת בכיתה ב והבריונית של בית הספר. הופיעה בפרק 90.
עורך הדין זכאי "הגדול" (גיא לואל): עורך דין רשע ונוכל. הנבל הראשי של הסדרה. אלישע מכנה אותו במספר כינויים כגון נבלה, מפלצת וכו'. הוא רוצה שאלישע לא יסיים את כיתה ו', ואז הוא יקבל את הירושה עשרה מיליון שקלים ויעשה הכל בשביל שזה יקרה. אביהם של "זכאי הקטן" ולירון זכאי. הכריח את בנו להישאר בכיתה ו' כדי לוודא שאלישע לא מקבל את הירושה. בפרק 51 עוזר לאלישע למצוא את הקלטת שבה סבו של אלישע הוריש לו 10 מיליון שקלים, ולבסוף התגלה שזכאי הקטן לקח את הקלטת, כי אביו לא התייחס אליו.
המנהלת בלה (הילה סורג'ון פישר) (עונות 2 ו־5): היא מנהלת בית־ספר מתחרה של אלה בית־הספר "גנדי". בלה רוצה שבית־הספר "הרצל" ייסגר, תעשה הכל בשביל שהתוכנית שלה תעבוד. חברת עבר של אלה.
דמויות > דמויות אורחות

המפקח (עמית ליאור) (עונות 1 ו־3): מגיע לבקר בבית ספר בפרקים "זומבים באים" ו"אלה בת 12" כדי לברר אם המקום מוצלח.
עודד פז (עונה 2): מתחתן עם אמא של שון לאחר שאלישע נפרד ממנה.
אמא של שון (אביב כרמי) (עונה 2): פגשה את אלישע וחשבה שהוא ממשפחה קדומה וחשבה שהציע לה נישואים. אלישע נפרד ממנה כאשר עודד פז נתן לה משהו.
דפנה (ליטל רוזנצוויג) (עונה 2) - המאהבת של אלישע. חושבת שהוא מורה
איתן (איל קיציס) (עונה 3): שר החינוך מגיע לבקר בבית הספר "הרצל", ונהיה בהמשך חברו של אלישע.
הסוכן ר' (רשף לוי) (עונה 3): סגן המנהל של בית הספר גנדי. בעל תואר בהנדסה. עבד על אלישע על מנת שהוא ישיג לו את התוכניות לרובוט שבית הספר הרצל בונים על ידי התחזות ליושב ראש המוסד, לא אומר את שמו.
ארקדי (ארקדי דוכין) (עונה 3): עשיר שבא לקנות את בית ספר כדי להרוס אותו, אלישע העמיד פנים שהוא דובר רוסית, ותרגם את דבריו של ארקדי באופן שגוי. בסוף הפרק התברר כי מעמדו הכלכלי מזויף, והוא עובד כספר בכפר סבא. הופיע בפרק 53. דוכין הוא גם אחד מיוצרי הסדרה.
מויש (ליאור רז) (עונה 3): מעצב שיער. מופיע בפרק 17 בעונה השלישית.
אוהד גרמה (גבי עמרני) (עונה 4): מפקח בית הספר. מושא האהבה של ציפי מילדות. מפחד מציפי. הופיע בפרק 62.
מלך (עידן גיל) (עונה 4): החבר הדמיוני של אלישע. הופיע בפרק 77.
ביאטריס (בת ציון רוזינסקי) (עונה 4): החברה הדמיונית של שני. הופיעה בפרק 77.
סטטיק ובן אל תבורי (עונה 5): היו אמורים להופיע בחגיגות יום העצמאות בבית הספר אך בעקבות טעות של אלישע מבחינת התשלום נוצר ריב ביניהם בגלל אלישע ואלה.
כרם מהרל (יובל דה לאו) (עונה 5): יושבת ראש כנופיה של בית הספר, הלומדת בכיתה ב' והבריונית של בית הספר. הופיעה בפרק 90.
הדוד חיים (יוסי וידר) (עונה 5): הדוד של שון.
שיר הנושא > אלישע – קליפ הסדרה ("בסוף הכל יסתדר")

השיר שפזמונו שמופיע בכל פתיח של פרק חדש בכל העונות. השיר נכתב על ידי אופיר לובל והולחן על ידי אלישע בנאי שגם אחראי לביצועו.
השיר בגרסתו המלאה הגיע למקום ה-15 במצעד "מוזיקה מהמסך" של גלגלצ.
שיר הנושא > אלישע (בביצוע ארקדי דוכין)

שוחרר יחד עם הפרק הראשון של עונה 4 (ב־23 באוקטובר 2017)
בביצועו של ארקדי דוכין (שהופיע בעונה 3, בפרק 53).
למרות ביצועו של השיר החדש, השיר הישן המשיך להופיע בפרקים.
כלכלה נאו-קיינסיאנית

כלכלה נאו-קיינסיאנית (באנגלית: Neo-Keynesian economics) היא אסכולה מאקרו-כלכלית שהתפתחה ברובה בארצות הברית בתקופה שלאחר מלחמת העולם השנייה, מכתביו של הכלכלן ג'ון קיינס. קבוצת כלכלנים (הבולטים מביניהם: ג'ון היקס, פרנקו מודיליאני ופול סמואלסון) ניסתה לתת פירוש לכתביו של קיינס ולמזג אותם עם המודלים הנאו-קלאסיים של הכלכלה. עבודתם נודעה בשם הסינתזה הנאו-קלאסית, אשר היוותה בסיס למודלים מרכזיים בכלכלה הנאו-קיינסיאנית. רעיונות אלה היו מרכזיים בתפיסה הכלכלית ששלטה בתקופה שלאחר המלחמה והיוו את הזרם המרכזי של התאוריה המקרו-כלכלית בשנות החמישים, השישים והשבעים.חלוצי הכלכלה הנאו-קיינסיאנית בחנו את השפעת חוזי התעסוקה כמקור לקשיחות-שכר, כדי לייצר מודלים כלכליים של שיווי משקל עם אבטלה. מאמציהם, הידועים כ"סינתזה הנאו-קלאסית", הביאו להתפתחות מודל ה-IS-LM וכן לפורמולציה של רעיונות נוספים של קיינס. תוכנית אינטלקטואלית זו הובילה להתפתחות המוניטריזם וזרמים אחרים של מאקרו-כלכלה קיינסיאנית בשנות ה-60.
עיקרי התאוריה

התאוריה הנאו-קיינסיאנית התפתחה בעקבות הבדלים שנצפו בין הנחות היסוד התאורטיות של קיינס לבין תופעות כלכליות אמתיות. בשונה מהאסכולה הקיינסיאנית, הנאו-קיינסיאנים לא מתמקדים בניתוח התנאים המובילים לתעסוקה מלאה, אלא בתנאים אשר מובילים לצמיחה ויציבות כלכלית. בנוסף, התאוריה הנאו-קיינסיאנית לא רואה את השוק כבעל יכולת לחזור באופן טבעי לשיווי משקל. מסיבה זו, על המדינה להטיל תקנות על הכלכלה הקפיטליסטית. זאת בניגוד לתאוריה הקיינסיאנית הקלאסית, אשר מציעה רק התערבות מדינית עקיפה. ישנן סברות רבות לכך שלשוק אין מנגנון ויסות עצמי. ראשית, משמעות קיום מונופולים הוא שהשוק אינו תחרותי במובן הפשוט. לחברות מסוימות יש כוח לקבוע את רמת המחירים, ולאו דווקא להעלות או להוריד אותם במהלך תקופות של תנודתיות, על מנת לענות על הביקוש במשק. שנית, האיגודים המקצועיים וחברות אחרות פועלים על פי שיקולים כלכליים מסוימים, וכתוצאה מכך עלולים לגרום לקיפאון בשכר שאינו משקף את תנאי המשק בפועל. שלישית, שיעור הריבית הראלית עשוי לסטות משיעור הריבית הטבעית, כאשר הרשויות המוניטריות משנות את שיעורי הריביות על-מנת למנוע אי יציבות זמנית בכלכלה. במהלך שנות ה-60, החלו הכלכלנים הנאו-קיינסיאנים לבחון מקרוב יותר את היסודות המיקרו-כלכליים עליהם מבוססת התאוריה המאקרו- כלכלית. תהליך זה הוביל לבחינה מחדש של היחסים הדינמיים בין מיקרו-כלכלה ומאקרו-כלכלה, שהם שני תחומים שונים בכלכלה אשר תלויים זה בזה. שני התחומים העיקריים של מיקרו-כלכלה, אשר עשויים להשפיע באופן משמעותי על המאקרו-כלכלה, כפי שזוהו על ידי הניאו קיינסיאנים, הם קשיחות מחיר וקשיחות שכר. שני המושגים הללו משתלבים בתאוריה החברתית השוללת את המודלים התאורטיים הסטנדרטים של הכלכלה הקיינסיאנית הקלאסית. למשל, במקרה של קשיחות השכר, כמו גם במקרה של השפעה של איגודים מקצועיים (להם דרגות שונות של הצלחה), ייתכן כי מנהלים יתקשו לשכנע עובדים לקבל קיצוץ בשכר אשר ימזער את האבטלה, כיוון שרמת ההכנסה של העובדים חשובה להם יותר מאשר עקרונות כלכליים מופשטים. הורדת שכר עשויה גם להפחית את התפוקה ואת מורל העובדים וכתוצאה מכך לגרום לירידה בתפוקה הכללית.
ביקורת

סדרה של התפתחויות זעזעו את יסודות התאוריה הניאו קיינסיאנית בשנות ה–70, כמו הופעת הסטגפלציה ועבודתם של כלכלנים כמו מילטון פרידמן, אשר העלו ספק לגבי חוזק התאוריה הניאו קיינסיאנית. כתוצאה מכך, התפתחה סדרה של רעיונות חדשים אשר תרמו כלים לניתוח הקיינסיאני, ובאמצעותם ניתן להסביר את האירועים הכלכליים שהתרחשו בשנות ה-70.
הגל הגדול הבא של החשיבה הקיינסיאנית התחיל בניסיון לתת לתפיסה המקרו-כלכלית הקיינסיאנית בסיס מיקרו-כלכלי. הקיינסיאנים החדשים סייעו ליצור "סינתזה נאו-קלאסית חדשה", המכוננת כיום את הזרם המרכזי של התאוריה המקרו-כלכלית.
הערות שוליים

↑  '"`UNIQ--templatestyles-00000000-QINU`"'"The Neoclassical-Keynesian Synthesis". The History of Economic Thought Website. The New School. אורכב מ-המקור ב-5 ביוני 2002. נבדק ב-23 באפריל 2009. {{cite web}}:  (עזרה)
↑  What difference between keynesian and neokeynesian economics, investopedia
↑  Woodford, Michael. Convergence in Macroeconomics: Elements of the New Synthesis. January 2008. http://www.columbia.edu/~mw2230/Convergence_AEJ.pdf.
↑  Mankiw, N. Greg. The Macroeconomist as Scientist and Engineer. May 2006. p. 14–15. http://scholar.harvard.edu/files/mankiw/files/macroeconomist_as_scientist.pdf?m=1360042085.
↑  Goodfriend, Marvin and King, Robert G. The New Neoclassical Synthesis and The Role of Monetary Policy. Federal Reserve Bank of Richmond. Working papers. June 1997. No. 98–5. http://www.richmondfed.org/publications/research/working_papers/1998/pdf/wp98-5.pdf.
| --- | --- |
בקרת זהויות :  GND: 4138182-8  NKC: ph456968
משל סוכן העוולה

יאן לאוקן, תחריט של המשל, בתנ"ך של Bowyer
משל סוכן העוולה (נקרא גם "המנהל הערמומי") הוא אחד ממשלי ישו אשר מופיע בבשורה על פי לוקס ט"ז 13-1. במשל זה, סוכן משרת עומד להיות מפוטר, עושה טובה עם החייבים לאדונו על ידי הפחתת חלק מחובותיהם.
סיפור המשל

וְגַם אֶל־תַּלְמִידָיו אָמַר אִישׁ עָשִׁיר הָיָה וְלוֹ סֹכֵן עַל־בֵּיתוֹ וַיַּלְשִׁינֻהוּ אֵלָיו כִּי־מְפַזֵּר הוּא אֶת־קִנְיָנָיו׃ וַיִּקְרָא אֵלָיו וַיֹּאמַר מַה־זֹּאת שָׁמַעְתִּי עָלֶיךָ תֵּן חֶשְׁבּוֹן פְּקֻדָּתְךָ כִּי לֹא תוּכַל לִהְיוֹת עוֹד סֹכֵן לִי׃ וַיֹּאמֶר הַסּוֹכֵן בְּלִבּוֹ מָה אֶעֱשֶׂה כִּי־יִקַּח אֲדֹנִי מִמֶּנִּי אֶת הַפְּקֻדָּה לַעֲדֹר לֹא־אוּכַל וְלַחֲזוֹר עַל־הַפְּתָחִים אֲנִי בוֹשׁ׃ יָדַעְתִּי מָה אֶעֱשֶׂה לְמַעַן יַאַסְפוּנִי אֶל־בָּתֵּיהֶם בְּעֵת אִם הוּסַרְתִּי מִפְּקֻדָּתִי׃ וַיִּקְרָא אֶל־כָּל־אֶחָד מֵהָאֲנָשִׁים אֲשֶׁר־נָשָׁה בָהֶם אֲדֹנָיו וַיֹּאמֶר אֶל־הָרִאשׁוֹן כַּמָּה אַתָּה חַיָּב לַאדֹנִי׃ וַיֹּאמֶר מֵאָה־בַת שָׁמֶן וַיֹּאמֶר אֵלָיו קַח אֶת־שְׁטָרְךָ וּמַהֵר שֵׁב וְכָתַבְתָּ חֲמִשִּׁים׃ וְאֶל־אַחֵר אָמַר כַּמָּה אַתָּה חַיָּב וַיֹּאמֶר מְאַת כֹּר חִטִּים וַיֹּאמֶר קַח אֶת־שְׁטָרְךָ וּכְתֹב שְׁמֹנִים׃ וַיְשַׁבַּח הָאָדוֹן אֶת־סֹכֵן הָעַוְלָה עַל־אֲשֶׁר הֶעֱרִים לַעֲשׂוֹת כִּי בְנֵי הָעוֹלָם הַזֶּה עֲרוּמִים הֵם בְּדוֹרָם מִבְּנֵי הָאוֹר׃ וְגַם־אֲנִי אֹמֵר לָכֶם קְנוּ לָכֶם אֹהֲבִים בְּמָמוֹנָהּ שֶׁל־עַוְלָה לְמַעַן יַאַסְפוּ אֶתְכֶם בְּעֵת כְּלֹתוֹ אֶל־מִשְׁכְּנוֹת עוֹלָם׃
הַנֶּאֱמָן בִּמְעַט מִזְעָר נֶאֱמָן גַּם־בְּהַרְבֵּה וְהַמְעַוֵּל בִּמְעַט מִזְעָר מְעַוֵּל גַּם־בְּהַרְבֵּה׃ לָכֵן אִם־בְּמָמוֹנָהּ שֶׁל־עַוְלָה לֹא הֱיִיתֶם נֶאֱמָנִים אֵת הָאֲמִתִּי מִי יַפְקִידֶנּוּ בְּיֶדְכֶם׃ וְאִם־בַּדָּבָר אֲשֶׁר לַאֲחֵרִים לֹא הֱיִיתֶם נֶאֱמָנִים אֵת אֲשֶׁר לָכֶם מִי יִתֵּן לָכֶם׃
אֵין עֶבֶד יָכֹל לַעֲבֹד שְׁנֵי אֲדֹנִים כִּי יִשְׂנָא אֶת־הָאֶחָד וְיֶאֱהַב אֶת־הָאַחֵר אוֹ יִדְבַּק בְּאֶחָד וְאֶת־הָאַחֵר יִבְזֶה לֹא תוּכְלוּ עֲבֹד אֶת־הָאֱלֹהִים וְאֵת הַמָּמוֹן׃
ראו גם

ישו
בשורת לוקס
משלי ישו.
הערות שוליים

↑  Daryl Koehn,'"`UNIQ--nowiki-00000004-QINU`"'Integrity as a Business Asset, Journal of Business Ethics'"`UNIQ--nowiki-00000004-QINU`"'58, 2005-05, עמ' 125–136'"`UNIQ--nowiki-00000004-QINU`"'doi: '"`UNIQ--nowiki-00000005-QINU`"'(הקישור אינו פעיל)
↑  The Catholic Study Bible, Oxford University Press, 1990, footnote to Luke 16 v 1-8a
1 2 3 4 5  John Phillips, Exploring the Gospel of Luke: An expository commentary, Kregel Publications, 2005,
1 2 3  John Phillips, Exploring the Gospel of Luke: An expository commentary, Kregel Publications, 2005, ISBN 0-8254-3377-0, pp. 216-217.
↑  Asterius of Amasia, Sermon 2: The Unjust Steward, Sermons (1904) pp. 45-71.
1 2 3  William Tyndale, The Parable of the Wicked Mammon (1528), also printed in The Works of the English reformers: William Tyndale and John Frith, Volume 1 (1831), pp. 83–161.
↑  Mike Pincombe and Cathy Shrank, The Oxford Handbook of Tudor Literature, Oxford University Press, 2009, ISBN 0-19-920588-4, p. 109.
↑  Daubuz A Perpetual Commentary on the Revelation of St. John 1720 "Everlasting Habitations, is an euphemismus of the oriental stamp, to signify the Grave, or State of the Dead, ."
↑  J. C. Ryle, Expository thoughts on the Gospels, with the text complete, London: Wertheim, Macintosh, and Hunt, 1859, p. 199.
↑  Charlesworth, James, ed. (1992). Jesus and the Dead Sea Scrolls. New York: Doubleday. p. 181.
↑  WELS Topical Q&A: Luke 16:9 - Welcomed Into Eternal Dwellings.
| --- | --- |
בקרת זהויות :  NLI: 987007566080705171  BnF: cb16503154s (data)  LCCN: sh85141183
כרמן קררה

| --- | --- |

 לידה:  13 באפריל 1985 (בת 39) אלמווד פארק, ניו ג'רזי 
 שם לידה:  Christopher Roman 
 מדינה:  ארצות הברית 
 מקצוע:  דוגמנית, שחקנית טלוויזיה
 carmencarrera.com
 
כרמן קררה (באנגלית: Carmen Carrera; נולדה ב-13 באפריל 1985) היא אישיות טלוויזיה, דוגמנית, מופיעת דראג, שחקנית, ואקטיביסטית אמריקאית, שעלתה למודעות הציבורית כשהופיעה בעונה השלישית של תוכנית הריאליטי המרוץ לדראג של רו פול כמו גם בספין אוף לסדרה RuPaul's Drag U. קררה היא טרנסג'נדרית.
חיים אישיים

קררה הייתה בזוגיות רשמית עם אדריאן טורס מאז 2009. ב-2015, אחרי פרידה מתוקשרת, השניים חזרו ועברו ייעוץ זוגי ששודר בטלוויזיה במסגרת התוכנית Couples Therapy. הם נישאו ב-10 ביוני 2015, במהלך הצילומים לתוכנית, והטקס שודר כפרק סיום העונה ב-9 בדצמבר 2015.
בעת הצילומים של "המרוץ לדראג של רו פול", קררה עדיין לא יצאה כטרנסג'נדרית, והציגה כגבר הומו, והתחילה את המעבר המגדרי שלה אחרי שהודחה מהתוכנית. מוצאה של קררה הוא מפוארטו ריקו.
דרך המלכים (ספר)

| --- | --- |

אורות הסער
 מידע כללי
 מאת:  ברנדון סנדרסון 
 שפת המקור:  אנגלית
 סוגה:  פנטזיה אפית
 הוצאה
 הוצאה:  ספרי טור 
 תאריך הוצאה:  2010
 הוצאה בעברית
 הוצאה:  אופוס
 תאריך:  2014
 תרגום:  צפריר גרוסמן
 פרסים
 100 ספרי המדע הבדיוני והפנטזיה הטובים ביותר של NPR 
 סדרה
 סדרת ספרים:  גנזך אורות הסער
 הספר הבא:  רסיסים של אור
 
דרך המלכים (באנגלית: The Way of Kings) הוא הספר הראשון בסדרת הפנטזיה "גנזך אורות הסער" של ברנדון סנדרסון, העוקב אחר התפתחויות פוליטיות ואינדיבידואליות ביבשת רושאר - בעיקר סביב המלחמה המתחוללת בין ממלכת אלת'קאר הפדרטיבית ועשרת נסיכויות הבת שלה לבין גזע הפרשנדים.
שמו של הספר, "דרך המלכים", מתייחס לספר הגות עתיק באותו השם שהעסיק רבות את המלך גאבילר לפני מותו.
דרך המלכים מורכב מפרלוג אחד לסדרה, פרולוג אחד, אפילוג אחד, 75 פרקים, ו-9 הפוגות. הספר יצא לאור ב-31 באוגוסט 2010 בהוצאת TOR וזכה בפרס גמל לפנטזיה ל-2011. הספר הבא אחריו בסדרה הוא "רסיסים של אור".
כתיבת הספר ופרסומו

ברנדון סנדרסון החל לעבוד על "דרך המלכים" בסוף שנות ה-90 כתחביב שלא נועד לפרסום, וסיים את הטיוטה הראשונה בשנת 2002. פרסום הספר התעכב מכיוון שסנדרסון החליט להתמקד בטרילוגיית "הערפילאים". ב-10 ביוני 2010 פורסמו הפרולוג, שלושת הפרקים הראשונים, והקדמה מאת סנדרסון, באתר האינטרנט של הוצאת TOR.
בהקדמה הסביר סנדרסון על תהליך הכתיבה שהתחיל כ"סיפורו של בחור שעשה את הבחירה הנכונה", אולם לאחר שסיים לכתוב את הספר, חזר ושכתב את הספר, הפעם, כשהדמות הראשית בוחרת את הבחירה הלא נכונה, ובכל זאת מגיעה בסוף למקום הנכון. מטרתו של סנדרסון הייתה להראות ש"הבחירה הנכונה" היא לא בהכרח הטובה ביותר.
ב-8 ביולי 2010 פורסמו שלושת הפרקים הבאים (4–6) בפורמט אודיו בלבד באתר ההוצאה, וב-5 באוגוסט 2010 פורסמו פרקים 9 ו-11. TOR אמרו שהם דילגו על פרקים 7, 8 ו-10 מכיוון שהם רצו להתמקד בסיפור של קאלאדין, אחת הדמויות המרכזיות. ב-26 באוגוסט 2010 פורסמו פרקים 12 ו-13 באתר ההוצאה.
רקע

המלחמה החלה לאחר שהפרשנדים שלחו את סזת' להתנקש בגאבילר, מלך אלת'קאר, בערב בו שני העמים חתמו על הסכם שלום. הסיפור עוקב במיוחד אחר ארבע דמויות עיקריות: דאלינאר קולין, אחיו של המלך שנרצח, מצביא והנסיך הנעלה השולט באחת הנסיכויות הגדולות; קאלאדין מבורך הסער, עבד נמלט עם עבר מסתורי, שנמכר לצבאו של הנסיך סאדיאס בתפקיד נושא גשרים; שאלאן דאבאר, בת אצולה מג'אה קבד, אשר מקווה להיהפך למתלמדת של ג'סנה קולין, אחייניתו המשכילה והמוערכת של דאלינאר קולין, במטרה לעזור למשפחתה שנקלעה לקשיים כלכליים; סזת' בן בן ולאנו ("המתנקש בלבן"), איש מסתורי בן העם השיני, לוחם מוכשר שיכול לשלוט בכוח המשיכה והורג את כל מי שאדוניו (שמתחלפים לאורך הספר) מורים לו.
העלילה מתרחשת ביבשת רושאר, בעולם שבו מתחוללות דרך קבע סערות אימים, התרבות האנושית, הטכנולוגיה, חוקי הפיזיקה, הצמחים ובעלי החיים שונים ומוזרים.
חרבות רסיס ושריונות רסיס - כחיקוי של כלי הנשק של אבירי האור הקדמונים, הם כלי נשק בעלי תכונות חריגות שהופכות את נושאיהן לכמעט בלתי־מנוצחים בקרב.
כלכלה - כלכלת רושאר מבוססת על אבני חן, שנטענות באור כשהן נחשפות לסערות אימים. לאחר שהסופה טוענת אותן, האבנים זוהרות לתקופה של כשבוע.האבנים משמשות בסיס לטכנולוגיות שונות.
דת - הדת העיקרית ביבשת היא הדת הוורינית שלה יש אדיקויות (מעין כתות או מסדרים) שונות. דתות נוספות, כמו התשוקות, נחשבות לעבודת אלילים.
מיתולוגיה - האגדות מדווחות על מגוון יצורים אגדיים, בהם אבות הריק - האויב שהביא על בני האדם את החורבן וההרס כל כמה מאות שנים, ואבירי האור - מסדר אגדי של לוחמים בעלי כוחות שהגן על בני האדם, ונטש אותם אחרי החורבן האחרון. האופי הלא ברור של האגדות והסיפורים, הפך את אבירי האור לדמויות שנויות במחלוקת - מצד אחד הן מוערכות כחזקות מאוד ושליחות של האל; ומצד שני הם נחשבים לבוגדים שנטשו את בני האדם ואת האלים כשהפסיקו להגן על בני האדם.
מעמדות - מדינת אלת'קאר שבה מתרחשת העלילה העיקרית, היא מדינה בעלת חברה מעמדית, המתחלקת לאצילים בהירי העיניים, ולשאר העם כהי העיניים.
מנהגים - בתרבות האלת'קארית גברים מיועדים ללחימה בעיקר, ואינם מתעסקים כלל בלמידה - עד כדי כך שאינם יודעים קרוא וכתוב. נשים הן מלומדות, וקצינים רבים מחזיקים לבלריות הקוראות וכותבות עבורם. קריאה וכתיבה בידי גבר נחשבים לפחיתות מעמד, למעט במקרים של אנשי דת, שליחים ומלומדים.
עלילה > העבר הרחוק

לפני שנים רבות היו עשרת המבשרים. המבשרים היו בעלי כוחות אדירים, והקימו את עשרת מסדרי אבירי האור, שהגנו על רושאר מפני ההתקפות החוזרות ונשנות של אבות הריק (החורבנות), כפי שציווה עליהם אדון-הכל. לאחר כל חורבן הם היו נכנסים אל התופת (ואם הם מתו במהלך החורבן הם הגיעו לשם אוטומטית) על מנת לשמור שמנהיגי אבות הריק יישארו בפנים, תוך שהם סופגים מהם עינויים. ברגע שאחד המבשרים ויתר ונכנע התחיל חורבן. בהתחלה עברו מאות שנים בין חורבן לחורבן, אך בסופו של דבר הזמן התקצר לשנים בודדות.
לאחר אחת המלחמות, המבשרים החליטו לזנוח את ברית השבועה מכיוון שלא יכלו לשאת זאת עוד, ולהשאיר את האנושות לבד, בתקווה שיחד איתם יעזבו גם אבות הריק. רק מבשר אחד נותר - טאלנאלט'אלין, שמכונה גם "גיד האבן" ו"מבשר המלחמה", שנשאר בתופת וספג עינויים במשך 4,500 שנה. טאלנאלט'אלין גם היה היחיד מבין המבשרים שאף פעם לא נכנע לעינויים בתופת. לאחר זמן גם אבירי האור נטשו את משמרתם באירוע שנקרא בהיסטורית רושאר 'הבגידה' כאשר הם משאירם מאחוריהם רק את הנשקים ושריונות שלהם שנקראים נשקי ושריונות רסיס, והאנושות נותרה לבדה.
עלילה > העבר הקרוב

סזת' בן-בן וולאנו, חסר האמת (הוא מחויב לציית למי שנושא את "אבן השבועה" שלו) משינובאר הוא בן לעם השיני ומשרת של גזע משונה שנקראים 'פרשנדים'. אותם פרשנדים חותמים על הסכם שלום עם המלך גאבילר, מלכה של אלת'קאר, אומה חזקה ברושאר. הפרשנדים פוקדים על סזת' שניחן בכוחות עתיקים ומסתוריים, ונושא חרב רסיס, להתנקש במלך בזמן חתימת ההסכם.
המלך נרצח, הפרשנדים מודים באשמה, ומלחמה מתחילה.